মেসোপটেমিয়া
মেসোপটেমিয়া (প্রাচীন গ্রীকঃ Μεσοποταμία অর্থ-দুটি নদীর মধ্যবর্তী ভূমি, আরবিঃ بلاد الرافدين‎ ) বর্তমান ইরাকের টাইগ্রিস বা দজলা ও ইউফ্রেটিস বা ফোরাত নদী দুটির মধ্যবর্তী অঞ্চলে গড়ে উঠেছিল। অধুনা ইরাক, সিরিয়ার উত্তরাংশ, তুরষ্কের উত্তরাংশ এবং ইরানের খুযেস্তান প্রদেশের অঞ্চল গুলোই প্রাচীন কালে মেসোপটেমিয়ার অন্তর্গত ছিল বলে মনে করা হয় । মেসোপটেমিয় সভ্যতা পৃথিবীর প্রাচীনতম সভ্যতার অন্যতম। খ্রিস্টপূর্ব ৩৫০০ হতে খ্রিস্টপূর্ব ৩০০০ অব্দের মধ্যে মেসোপটেমিয়ায় অতি উন্নত এক সভ্যতার উম্মেষ ঘটেছিল। সভ্যতার আঁতুড়ঘর হিসেবে পরিচিত এই অঞ্চল মিশরীয় সভ্যতার থেকে অনেকটাই ভিন্ন ছিল এবং বহিঃশত্রুদের থেকে খুব একটা সুরক্ষিত ছিলনা বলে বারবার এর উপর আক্রমণ চলতে থাকে এবং পরবর্তীতে এখান থেকেই ব্রোঞ্জ যুগে আক্কাদীয়, ব্যবিলনীয়, আসিরীয় ও লৌহ যুগে নব্য-আসিরীয় এবং নব্য-ব্যাবিলনীয় সভ্যতা গড়ে উঠে।
খ্রিষ্টপূর্ব ১৫০ সালের দিকে মেসোপটেমিয়া পার্সিয়ানদের নিয়ন্ত্রণেই ছিল কিন্তু পরে এই ভূখন্ডের আধিপত্ত নিয়ে রোমানদের সাথে যুদ্ধ হয় এবং রোমানরা এই অঞ্চল ২৫০ বছরের বেশি শাসন করতে পারে নি। । দ্বিতীয় শতকের শুরুর দিকে পার্সিয়ানরা এই অঞ্চলের নিয়ন্ত্রণ নিয়ে নেয় এবং সপ্তম শতাব্দী পর্যন্ত এই অঞ্চল তাদের শাসনেই থাকে, এরপর মুসলিম শাসনামল শুরু হয় । মুসলিম খিলাফত শাসনে এই অঞ্চল পরবর্তীতে ইরাক নামে পরিচিতি লাভ করে ।
মধ্যপ্রাচ্যের ইতিহাস
খ্রিষ্টপূর্ব ৪র্থ সহস্রাব্দে শহর রাজ্য দক্ষিন মেসোপটেমিয়ায় উদিত হয় যা ছিল মন্দিরের পুরোহিত নিয়ন্ত্রিত।পুরোহিতরা দেবদেবীর পৃষ্ঠপোষক ছিলেন। শহর রাজ্যের বিশিষ্ট ছিল সুমেররা,যা এই এলাকাকে ভাষা দিয়েছিল [ সম্ভবত প্রথম লিখিত ভাষা ],গড়েছিল মানব ইতিহাসের প্রথম বড় সভ্যতা। খ্রিষ্টপূর্ব ২৩৪০ তে,মহান সারগন(২৩৬০-২৩০৫খ্রিষ্টপূর্ব),তার মেয়ে ইনহেডুয়ানাকে নিয়োগ দিয়েছিল, উর এর ইনানার প্রধান পুরোহিত হিসেবে এবং তার লেখার মারফত দুইজনে দক্ষিনের শহর রাজ্য একত্রিত করেছিল এবং প্রতিষ্ঠা করেছিল আক্কাডিয়ান রাজবংশ,বিশ্বের প্রথম সাম্রাজ্য।